Suchinthana/ta-wikipedia huggingface dataset:
கதாநாயகன் (2017 திரைப்படம்)

கதாநாயகன் (kathanayagan (ஆங்கிலம் : லீட் ஹீரோ) 2017 ஆம் ஆண்டு வெளிவந்த தா. முருகானந்தம் எழுதி, இயக்கிய, நடிகர் விஷ்ணுவின் தயாரிப்பிலும், நடிப்பிலும் வெளிவந்த காதல் மற்றும் நகைச்சுவைத் திரைப்படம் ஆகும். நடிகை கேத்ரின் தெரேசா, நடிகர் ஆனந்தராஜ், நடிகர் சூரி ஆகியோர் முக்கிய கதாபாத்திரத்தில் நடித்திருக்கின்றனர். மேலும் பல முன்னணி நட்சத்திரங்கள் இத்திரைப்படத்தில் நடித்துள்ளனர்.   இத்திரைப்படத்தில் நடிகர் விஜய் சேதுபதி சிறப்பு தோற்றத்தில் நடித்திருக்கின்றார். இசையமைப்பாளர் சான் ரோல்டன் இசையமைப்பில் வெளியானது. இத் திரைப்படத்தின் தயாரிப்பு 2016 ஆம் ஆண்டு செப்டம்பர் தொடங்கியது. 2017 ஆம் ஆண்டு செப்டம்பர் மாதம் இத்திரைப்படம் வெளியானது. இத்திரைப்படம் சினிமா ரசிகர்களிடம் கலவையான விமர்சனங்களைப் பெற்றது.

நடிகர்கள் 
 விஷ்ணு விஷால் - தம்பி துரை
 கேத்ரின் தெரேசா - கண்மணி (டப்பிங் குரல் ரவீனா ரவி) 
 ஆனந்தராஜ் - துபாய் ஷேக் 
 சூரி - அண்ணாதுரை
 சரண்யா பொன்வண்ணன் - தம்பிதுரையின் தாய்
 ஜீவா ரவி - தம்பிதுரையின் தந்தை
 மீரா கிருஷ்ணன் - கண்மணியின் தாய்
 கே. நடராஜ் - சுப்பரமணி, கண்மணியின் தந்தை
 அருள் தாஸ் - தா
 இராசேந்திரன் (நடிகர்) - மைக் மாரி
 அதுல்யா - கண்மணியின் தோழி
 சித்தார்த் விபின் - வைத்தியர்
 மனோபாலா - சுவாமி
 சுவாமிநாதன் - மணி
 துர்கா - துர்கா, தம்பிதுரையின் சகோதரி
 பொக்ஸர் ஆறுமுகம் - சிங்கம்
 கோவை பாபு - சரவணன்
 ஜெயராஜ் - சரவணனின் தந்தை
 தீக்சன்யா - சரவணனின் தாய்
 மாயி சுந்தர்
 வைத்தியர் அருன் சின்னயா
 விஜய் சேதுபதி - வைத்தியர் பியோனிக்ஸ் ராஜ், சிறப்புத் தோற்றம் 
 தா. முருகானந்தம் - சண்டே நா போத்தல் எடு பாடல் , சிறப்புத் தோற்றம் 
 எம். ஷரீப் - சிறப்புத் தோற்றம் , ஒன் நெனப்பு பாடல்

தயாரிப்பு 
2016 ஆம் ஆண்டு செப்டம்பரில், அறிமுக இயக்குநர் முருகானந்தத்தின் இயக்கத்தில் தனது தயாரிப்பிலும், நடிப்பிலும் இத்திரைப்படம் வெளியாகும் என விஷ்ணு விஷால் அறிவித்தார். பின் இசையமைப்பாளராக சான் ரொல்டனும், நடிகர் சூரியும் இணைந்தனர். பின்பு நடிகை கேத்ரின் தெரேசா இப்படத்தில்  ஒப்பந்தமானார். இயக்குநர் சங்கர் தயாலின் இயக்கத்தில் வீர தீர சூரன் திரைப்படத்தில் விஷ்ணு மற்றும் கேத்ரின் தெரேசா ஆகியோர் இணைந்து நடிப்பது குறிப்பிடத்தக்கது. 2016 ஆம் ஆண்டு நவம்பர் மாதம் திரைப்படத்தின் பெயர் கதாநாயகன் என விஷ்ணு அறிவித்தார். திரைப்படத்தின் ஆரம்பத்தில் நடிகர் சிலம்பரசனின் குரல் ஒலிக்கின்றது. இத்திரைப்படத்தில் நடிகர் விஜய் சேதுபதி சிறப்பு தோற்றமளிக்கின்றார்.

வெளியீடு 
இந்த படத்தின் செயற்கைக்கோள் உரிமைகள் ஸ்டார் விஜய் பெற்றது..

மேற்கோள்கள்

வெளி இணைப்புகள் 

 

அறிமுக இயக்குநர் திரைப்படங்கள்
இந்தியத் தமிழ்த் திரைப்படங்கள்
2017 தமிழ்த் திரைப்படங்கள்
சரண்யா பொன்வண்ணன் நடித்த திரைப்படங்கள்
மனோபாலா நடித்த திரைப்படங்கள்
விஜய் சேதுபதி நடித்த திரைப்படங்கள்
களரி (2018 திரைப்படம்)

களரி () என்பது 2018 இல் வெளிவந்த அதிரடித் திரைப்படம் ஆகும். இதனை கிரண் சாண்ட் இயக்கியுள்ளார்.

இப்படத்தில் கிருஷ்ணா குலசேகரன் மற்றும் வித்யா பிரதீப் முக்கிய கதாபாத்திரங்களில் நடித்திருக்கின்றனர். இவர்களுடன் ஜெயப்பிரகாசு குறிப்பிடத்தக்க கதாப்பாத்திரத்தில் நடித்திருந்தார். விளையாட்டு. விளையாட்டு. பிரசன்னா இசை அமைத்துள்ளார். ஆர். பி. குருமூர்த்தி ஒளிப்பதிவு செய்துள்ளார்.

நடிகர்கள்
கிருஷ்ணா குலசேகரன் - முருகேசன்
வித்யா பிரதீப் - மல்லிகா
சம்யுக்தா மேனன் - தேன்மொழி
எம். எசு. பாசுகர் மாரி
விஷ்ணு - அன்வர்
ஜெயப்பிரகாசு - சித்திக்
சென்றாயன் - திருடன்

ஜனவரி 2017 இல் திரைப்பட படபிடிப்பு தொடங்கியது.

ஆதாரங்கள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
சம்யுக்தா மேனன்

சம்யுக்தா மேனன் என்பவர் தென்னிந்திய திரைப்பட நடிகை ஆவார். இவர் மலையாளத் திரைப்படங்களில் அதிகம் நடித்துள்ளார்.

முதன்முதலாக 2015 இல் பாப்கார்ன் என்ற திரைப்படத்தில் மலையாள மொழியில் நடித்துள்ளார். 2018 இல் தீவண்டி திரைப்படத்தில் நடித்தமைக்காக புகழப்பட்டார்.

திரைப்படங்கள்

ஆதாரங்கள்

வாழும் நபர்கள்
மலையாளத் திரைப்பட நடிகைகள்
1995 பிறப்புகள்
கனா கண்டேன்

கனா கண்டேன் (Kana Kanden) 2005 ஆம் ஆண்டு கே. வி. ஆனந்த் இயக்கத்தில் ஸ்ரீகாந்த், பிரித்விராஜ், விவேக் மற்றும் கோபிகா நடிப்பில் வெளியான தமிழ் திரைப்படம். இப்படம் இந்தியில் முக்காபுலா என்றும், தெலுங்கில் கர்தவ்யம் என்றும், மலையாளத்தில் கனா கண்டேன் என்றும் மொழிமாற்றப்பட்டு வெளியானது. ஒளிப்பதிவாளரான கே. வி. ஆனந்த் இப்படத்தின் மூலம் இயக்குனராக அறிமுகமானார். மலையாளத்தில் பிரபல நடிகரான பிரித்விராஜ் இப்படத்தின் மூலம் தமிழில் அறிமுகமானார்.

கதைச்சுருக்கம் 

அர்ச்சனாவின் (கோபிகா) திருமணத்திற்குச் செல்லும் பாஸ்கர் (ஸ்ரீகாந்த்) எதிர்பாராவிதத்தில் அர்ச்சனாவைத் திருமணம் செய்துகொள்ளவேண்டிய சூழல் ஏற்படுகிறது. பாஸ்கர் மற்றும் அர்ச்சனா திருமணத்திற்குப் பின் சிவராமகிருஷ்ணன் (விவேக்) வீட்டில் வசித்து வருகின்றனர். வேதியியல் துறையில் ஆராய்ச்சியாளராக இருக்கும் பாஸ்கர் கடல் நீரை குடிநீராக மாற்றும் தன் கண்டுபிடிப்பை அரசிடம் வழங்கி அதன் மூலம் மக்களின் குடிநீர் பிரச்சனைக்குத் தீர்வு காண அரசை அணுகுகிறான். அரசாங்கம் அவனை உதாசீனப்படுத்துகிறது. எனவே கடல் நீரை குடிநீராக்கும் தொழிற்சாலையை தன் சுயமுயற்சியால் நிறுவ முயல்கிறான். மதன் (பிரித்விராஜ்) அர்ச்சனாவின் பள்ளித் தோழன். மிகப்பெரும் வணிக நிறுவனங்கள், பணக்காரர்களுக்கு பணம் கடனாக வழங்கும் தொழில் செய்யும் மதன் பாஸ்கருக்கு பணஉதவி செய்ய முன்வருகிறான். மதனிடமிருந்து பணம் வாங்கும் பாஸ்கர் அதற்கான ஒப்பந்தத்தை சரியாக படிக்காமல் கையொப்பமிடுகிறான். அந்த ஒப்பந்தத்தைப் பயன்படுத்தி மதன் பாஸ்கரிடம் தான் கொடுத்ததைவிட அதிக பணத்தை திருப்பிக் கேட்கிறான். அப்படிக் கொடுக்க முடியாவிட்டால் பாஸ்கரின் ஆராய்ச்சியைத் தன்னிடம் கொடுத்துவிடுமாறு மிரட்டுகிறான். இதற்கு மறுக்கும் பாஸ்கரின் தொழிற்சாலையை தகர்க்க முயலும் மதனின் திட்டத்தை பாஸ்கர் முறியடிக்கிறான். மதனின் சதிவேலைகளை ஊடகங்கள் வழியாக அம்பலப்படுத்துகிறான். மதன் கைது செய்யப்படுகிறான். பாஸ்கரின் கண்டுபிடிப்பிற்கான அங்கீகாரம் கிடைக்கிறது.

நடிகர்கள் 

 ஸ்ரீகாந்த் - பாஸ்கர் 
 பிரித்விராஜ் - மதன் 
 கோபிகா - அர்ச்சனா 
 விவேக் - சிவராமகிருஷ்ணன் 
 வனிதா கிருஷ்ணசந்திரன் - அர்ச்சனாவின் தாய் 
 மயூரி - மதனின் மனைவி 
 சிங்கமுத்து
 லின்டா அர்செனியோ

இசை 

படத்தின் இசையமைப்பாளர் வித்தியாசாகர். பாடல்களை எழுதியவர் வைரமுத்து.

மேற்கோள்கள்

வெளி இணைப்புகள் 
 கனா கண்டேன்

சமூகப் பிரச்சனைகள் குறித்தான இந்தியத் திரைப்படங்கள்
அறிமுக இயக்குநர் திரைப்படங்கள்
2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
விவேக் நடித்த திரைப்படங்கள்
ஸ்ரீகாந்த் நடித்த திரைப்படங்கள்
சிங்கமுத்து நடித்த திரைப்படங்கள்
அமுதா (2018 திரைப்படம்)

அமுதா (Amutha)  2018 ஆம் ஆண்டில் வெளிவந்த தமிழ் உளவியல் சார்ந்த திரைப்படமாகும். பி. எஸ். அர்ஜூன் இத்திரைப்படத்தை எழுதி இயக்கியுள்ளார். இத்திரைப்படத்தின் முன்னணி கதாபாத்திரங்களில் ஸ்ரீயா ஸ்ரீ, அனீஸ் சாஸ் மற்றும் லெவின் சைமன் ஜோசப் ஆகியோரும் அவர்களுடன் இணைந்து அஸ்னா சுதீர், சிவகுமார் ராஜூ, பேபி லியோனர், அஸ்ஸிஸி ஜிப்சன் ஆகியோரும் நடித்திருந்தனர். இத்திரைப்படத்தை சதர்ன் பிலிம்பேக்டரி சார்பாக சபிக் தயாரித்திருந்தார். அருண் கோபன் இத்திரைப்படத்திற்கான இசையை அமைத்திருந்தார். மேலும் ராஜேஷ் பனங்கட் இத்திரைப்படத்திற்கான ஒளிப்பதிவை மேற்கொண்டிருந்தார். ஜனவரி 2018 ல் படப்பிடிப்பு ஆரம்பிக்கப்பட்டது.

நடிகர்கள் 

 ஸ்ரீயா ஸ்ரீ - அமுதா 
 அனிஸ் சாஸ் - இன்ஸ்பெக்டர் நரேந்திரன் 
 லெவின் சைமன் ஜோசப் - கௌதம் ஸ்ரீனிவாசன் 
 அஸ்னா சுதீர் - மாயா ஸ்ரீனிவாசன் 
 சிவகுமார் ராஜூ - மைக்கல் ராஜ்
 அஸ்ஸிஸி ஜிப்சன் - மனோகர் 
 லயேனர் - பேபி அமுதா
 கெய்ஸ் - கில்லர்
 நிம்மி அருண் கோபன் - லக்ஷ்மி 
 ஜோஷ் - கிரிபாகரன்
 சிந்து - சியாமா
 சபிக் - குமார் 
 முருகன்  - ஹீரோ
 விக்னேஷ் தனுஷ்

தயாரிப்பு 
2016 ல் பி. எஸ். அர்ஜூன் 'அமுதா' திரைப்பத்திற்கான கதையை எழுத தொடங்கியிருந்தார். இவர் முதலில் கதையின் தொடக்கத்தையும் கதையின் உச்சகட்டத்தையும் எழுதினார். அதன் பின்னர் பல்வேறு கதையின் வரிகளை அதனுடன் இணைத்தார். ஆரம்பத்தில் தமிழுக்கே அமுதா திரைப்படத்தின் கதை உருவாக்கப்பட்டது. அதன் பின்னர் லீனாவை முன்னணி கதாப்பாத்திரமாக கொண்டு மலையாளத்திலும் உருவாக்க கலந்துரையாடப்பட்டது. எவ்வாறு இருப்பினும் தயாரிப்பு நிறுவனம் கதையில் அதிகளவு வன்முறைச்சம்பவங்கள் இருப்பதை விரும்பவில்லை. ஆகையால் இம்முடிவு கதையை தமிழில் உருவாவதற்கு வித்திட்டது.

பி. எஸ். அர்ஜூன் ஆங்கில குறும்படமான சுக்சுவாங்கினை 25000 ரூபாய் மதீப்பிட்டில் எடுத்திருந்தார். அக்குறும்படத்தில் ஒரு பகுதியில் ஸ்ரீயா ஸ்ரீ நடித்திருந்தார். இதனால் ஸ்ரீயா ஸ்ரீ சபிக் ஏகேஎஸ்ஸிடம் பி. எஸ். அர்ஜூனின் பெயரை பரிந்துரை செய்தார். இக் குறும்படத்தினால் கவரப்பட்ட அவர் அமுதா திரைப்படத்தை தயாரிப்பதற்கு முன்வந்தார்..

இசை 
அருண் கோபன் இத்திரைப்படத்திற்கான இசையை அமைத்திருந்தார். ஜீ. ரா இத்திரைப்படத்தில் இடம்பெற்றுள்ள பாடல்களிற்கான பாடல்வரிகளை எழுதியுள்ளார். இத்திரைப்படத்தில் உள்ள " கொஞ்சம் சிரிக்கிறேன்" என்பது மாத்திரம் ஜஸ்வர்யா ராஜேஷினால் செப்டம்பர் 3, 2018 ல் வெளியிடப்பட்டுள்ளது. இத்திரைப்படத்தில் நான்கு பாடல்கள் அமைந்துள்ளன. அவை  செப்டம்பர்20,  2018 ல் வெளியிடப்பட்டுள்ளது.இத்திரைப்படத்தின் பாடல் தொகுப்புக்கள் ரசிகர்களிடம் பெரும் நேரான பின்னூட்டல்களை பெற்றுள்ளது. சித்தார்த் ஸ்ரீனிவாஸின் ஒன்லி கொலிவூட் இத்திரைப்படத்தின் பாடல் தொகுப்புகளிற்கு ஐந்தில் மூன்று நட்சத்திரங்களை வழங்கியிருந்தது.

மேற்கோள்கள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
அவனி மோதி

அவனி மோதி (Avani Modi) என்பவர் ஓர் இந்திய நடிகையும் விளம்பர மாதிரியும் அவார். இந்திய திரைப்படங்களிலும் குசராத்திய நாடகங்களிலும் இவர் நன்கு அறியப்படுகிறார் . மாதுர் பந்தர்காரின் காலண்டர் கேர்ள்சு என்ற இந்தி படத்தின் மூலம் பாலிவுட்டுக்கு அறிமுகமானார். இத்திரைப்படம் 2015 ஆம் ஆண்டு செப்டம்பர் மாதம் திரைக்கு வந்தது. ஓர் ஆண்டு நாட்காட்டியில் இருக்கும் பெண்ணாக ஐந்து பெண்களின் கதையை அடிப்படையாகக் கொண்டு இத்திரைப்படம் எடுக்கப்பட்டுள்ளது.

மேற்கோள்கள்

புற இணைப்புகள்

 

வாழும் நபர்கள்
இந்தித் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
குஜராத் மக்கள்
பாண்டி (திரைப்படம்)

பாண்டி (Pandi) 2008 ஆம் ஆண்டு ராகவா லாரன்ஸ் மற்றும் சினேகா நடிப்பில் ராசு மதுரவன் இயக்கத்தில் வெளியான தமிழ்த் திரைப்படம். இப்படம் இந்தியில் ஏக் டுலாரா  என்று மொழிமாற்றம் செய்யப்பட்டது.

கதைச் சுருக்கம் 

சுந்தரபாண்டி (நாசர்)- சிவகாமி (சரண்யா பொன்வண்ணன்) தம்பதியரின் இரு மகன்கள் ராஜபாண்டி (ஸ்ரீமன்) மற்றும் பாண்டி (ராகவா லாரன்ஸ்). இவர்களுக்கு இரு சகோதரிகள். ராஜபாண்டி நல்லவனாக நடித்து தந்தையிடம் நற்பெயர் பெறுகிறான். பாண்டி பொறுப்பற்றவனாக இருப்பதால் தந்தை அவனை வெறுத்தாலும், தாயின் செல்லப்பிள்ளையாகவே இருக்கிறான். காவலர் பெரியமாயனின் (இளவரசு) மகள் புவனா (சினேகா) பாண்டியைக் காதலிக்கிறாள். சுந்தரபாண்டி தன் மகளின் திருமணத்திற்காக வீட்டில் வைத்திருந்த பணம் திருடுபோகிறது. பாண்டிதான் அப்பணத்தைத் திருடியிருப்பான் என்றெண்ணும் சுந்தரபாண்டி அவனை அடித்து வீட்டைவிட்டு வெளியேற்றுகிறார். ஆனால் யாரும் எதிர்பாராவகையில் ராஜபாண்டி தன் காதலியுடன் பணத்தை எடுத்துக்கொண்டு வீட்டைவிட்டுச் சென்றதை அறிந்ததும் அதிர்ச்சியடைகிறார் சுந்தரபாண்டி.

தன் தங்கைகளின் திருமணத்தை தான் நடத்தி வைப்பதாக தன் தந்தையிடம் உறுதி கொடுக்கும் பாண்டியின் நல்ல குணத்தை சுந்தரபாண்டி புரிந்துகொள்கிறார். கடன்வாங்கித் தங்கைத் திருமணத்தை நடத்தி வைக்கிறான். பாண்டிக்கு புவனாவைப்  பெண் கேட்டுச் செல்லும் சுந்தரபாண்டியிடம் தன் பெண்ணைத் தர மறுக்கிறார் பெரிய மாயன். இதனால் வீட்டைவிட்டு வெளியேறும் புவனா பாண்டியைத் திருமணம்  செய்துகொள்கிறாள். கடனை அடைப்பதற்காக வெளிநாட்டு வேலைக்குச் செல்கிறான் பாண்டி.

வெளிநாட்டிலிருந்து திரும்பிவரும் பாண்டி தன் தாய் விபத்தில் இறந்த செய்தி அறிந்து அதிர்ச்சி அடைகிறான். அந்த விபத்து சுந்தரபாண்டியின் உடன்பணியாற்றியவரால் திட்டமிடப்பட்டது என்பதை அறிந்து தன் தாயின் மரணத்திற்குக் காரணமானவனை பாண்டி என்ன செய்கிறான் என்பதே முடிவு.

நடிகர்கள் 

 ராகவா லாரன்ஸ் - பாண்டி 
 சினேகா - புவனா 
 நமிதா - சலங்கை 
 நாசர் - சுந்தரபாண்டி 
 சரண்யா பொன்வண்ணன் - சிவகாமி
 ஸ்ரீமன் - ராஜபாண்டி 
 கஞ்சா கருப்பு - தலையாதி 
 ராஜ்கபூர் 
 இளவரசு - பெரியமாயன் 
 மயில்சாமி - மொக்கைச்சாமி 
 வையாபுரி - திருடன்

இசை 

படத்தின் இசையமைப்பாளர் ஸ்ரீகாந்த் தேவா. பாடல்களை பேரரசு, நந்தலாலா, நா. முத்துக்குமார் மற்றும் பஞ்சு அருணாசலம். 1991 ஆம் ஆண்டு வெளியான தர்மதுரை திரைப்படத்தில் இளையராஜாவின் இசையில் உருவான "மாசி மாசம்" பாடல் இப்படத்தில் மறு ஆக்கம் செய்யப்பட்டது.

இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
ராகவா லாரன்ஸ் நடித்த திரைப்படங்கள்
சினேகா நடித்த திரைப்படங்கள்
நமிதா நடித்த திரைப்படங்கள்
நாசர் நடித்த தமிழ்த் திரைப்படங்கள்
சரண்யா பொன்வண்ணன் நடித்த திரைப்படங்கள்
இவன் யாரென்று தெரிகிறதா

இவன் யாரென்று தெரிகிறதா என்பது 2017 இல் வெளிவந்த தமிழ்த் திரைப்படமாகும். விஷ்ணு, வர்சா ஆகியோர் முக்கிய கதாபாத்திரங்களில் நடித்திருக்கின்றனர்.

சுரேஷ் குமார் எஸ் டி இப்படத்தை இயக்கியுள்ளார். ரகுநாதன் இசை அமைத்துள்ளார். பிஜி ஒளிப்பதிவு செய்துள்ளார்.

நடிகர்கள்
விஷ்ணு - அறிவு 
வர்சா பொல்லம்மா - சாவித்திரி துணை இன்ஸ்பெக்டர்
இஷாரா நாயர் - பிரியா
பாக்யராஜ் - லவ் குரு
ஜெயப்பிரகாசு - அறிவின் தந்தை
பகவதி பெருமாள், அருள்தாஸ், and ராமச்சந்திரன் துரைராஜ் - பாம்பே பாய்ஸ்
அர்ஜூனன் - அறிவின் நண்பன் 
ராஜ்குமார் - அறிவின் நண்பன்

வெளியீடு
30 ஜூன் 2017 இல் வெளிவந்த தமிழ்த் திரைப்படமாகும்.

வெளி இணைப்புகள்

வெளி இணைப்புகள்
திரைப்பட தரவுத்தளத்தில் இவன் யாரென்று தெரிகிறதா திரைப்படம்

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. பாக்யராஜ் நடித்த திரைப்படங்கள்
தேவா (1995 திரைப்படம்)

தேவா (Deva) 1995 ஆம் ஆண்டு விஜய், சுவாதி மற்றும் சிவகுமார் நடிப்பில், எஸ். ஏ. சந்திரசேகர் இயக்கத்தில், தேவாவின் இசையில் வெளியான தமிழ்த் திரைப்படம். இப்படம் 100 நாட்கள் வெற்றிகரமாக ஓடியது.

கதைச்சுருக்கம் 

வெளியூரில் படித்துவிட்டு ஊர் திரும்பும் தேவா (விஜய்) பாரதி (சுவாதி)மீது காதல் கொள்கிறான். தேவாவின் தாய் ராசாத்தி (மனோரமா). தேவாவின் அண்ணன் ராஜதுரை ( மன்சூர் அலி கான்) தன் மோசமான நடவடிக்கைகளால் அனைவராலும் வெறுக்கப்படும் அந்த ஊரின் பணக்காரன். அவனுக்கு உறுதுணையாக இருப்பவன் மயில்சாமி (மணிவண்ணன்). ராஜதுரை செய்யும் கொடுமைகளால் பாதிக்கப்படும் ஊர் மக்கள் ஊரைவிட்டு வெளியேறுகிறார்கள். சிலர் அவனுக்கு எதிராகப் போராடிக்கொண்டிருக்கிறார்கள். பாரதியின் தந்தையும், ஊர்த்தலைவருமான காந்திதாசன் (சிவகுமார்) தலைமையில் அந்தப் போராட்டம் நடக்கிறது. தான் பாரதியைக் காதலிப்பதைக் காந்திதாசனிடம் கூறி சம்மதம் பெறுகிறான் தேவா. தேவாவின் தாய் அதற்குச் சம்மதித்தாலும் ராஜதுரை அந்தத் திருமணத்திற்கு எதிர்ப்பு தெரிவிக்கிறான். ராஜதுரையிடம் சண்டையிட்டு தேவா தன் தாயுடன் வீட்டைவிட்டு வெளியேறி போராட்டக்காரர்களுடன் இணைகிறான். அங்கு பாரதிக்கும் தேவாவுக்கும் திருமணம் நிச்சயமானாலும் அவர்களின் போராட்டம் வெற்றிபெற்ற பிறகே தங்கள் திருமணம் நடக்கும் என்று உறுதியெடுத்துக் கொள்கிறான். அவர்களின் திருமணத்தைத் தடுக்க முயலும் ராஜதுரையின் முயற்சிகளை முறியடித்து தேவா அவனைக் கொல்ல முனைகையில் தேவாவைத் தடுக்கிறார் காந்திதாசன். ஆனாலும் ராஜதுரை மயில்சாமியால் கொல்லப்படுகிறான்.

நடிகர்கள் 

 விஜய் - தேவா 
 சிவகுமார் - காந்திதாசன் 
 சுவாதி - பாரதி 
 மனோரமா - ராசாத்தி 
 மன்சூர் அலி கான் - ராஜதுரை (பெரியவர்)
 மணிவண்ணன் - மயில்சாமி 
 வினு சக்கரவர்த்தி - காவல் துறை அதிகாரி 
 எஸ். ஏ. சந்திரசேகர் - மாரிமுத்து 
 குமரிமுத்து - ராஜதுரையின் வேலையாள் 
 என்னத்த கன்னையா 
 ஓ. ஏ. கே. சுந்தர் 
 கோவை செந்தில் - கோவில் பூசாரி

படக்குழு 

 திரைக்கதை, வசனம் மற்றும் இயக்கம் - எஸ். ஏ. சந்திரசேகர் 
 கதை - ஷோபா சந்திரசேகர் 
 தயாரிப்பு - பி. விமல் 
 இசை - தேவா
 ஒளிப்பதிவு - செல்வா. ஆர் 
 படத்தொகுப்பு - கவுதம் ராஜு 
 கலை - பி. எல். சண்முகம் 
 சண்டைப்பயிற்சி - கனல் கண்ணன் 
 பாடலாசிரியர்கள் - வாலி, புலமைப்பித்தன் மற்றும் காளிதாசன்
 நடனப்பயிற்சி - டி. கே. எஸ். பாபு, கலா, நசீர் பாபு 
 உடைகள் - கே. எஸ். செய்யத் பாவா, எஸ். செல்வம் 
 தயாரிப்பு நிறுவனம் - பி. வி. கம்பைன்ஸ்

இசை 

படத்தின் இசையமைப்பாளர் தேவா. பாடலாசிரியர்கள் வாலி, புலமைப்பித்தன் மற்றும் காளிதாசன்.

வெளி இணைப்புகள் 

 தேவா

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1995 தமிழ்த் திரைப்படங்கள்
விஜய் நடித்துள்ள திரைப்படங்கள்
சிவகுமார் நடித்த திரைப்படங்கள்
மனோரமா நடித்த திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
மன்சூர் அலி கான் நடித்த திரைப்படங்கள்
மணிவண்ணன் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
குமரிமுத்து நடித்த திரைப்படங்கள்
ஆலோபுரோப்பேன்

ஆலோபுரோப்பேன் (Halopropane)  என்பது C3H3BrF4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டெப்ரோன் என்ற வணிகப் பெயரால் இச்சேர்மம் அடையாளப்படுத்தப்படுகிறது. இதுவொரு ஆலோகார்பன் மருந்தாகும். மூச்சு மயக்க மருந்தாக பயன்படுத்த ஆலோபுரோப்பேன் ஆய்வு செய்யப்பட்டாலும் எப்போதும் சந்தைப்படுத்தப்படவில்லை. டெப்புளூரேன், நார்புளூரேன் மருந்துகளைப் போல நோயாளிகளின் இதயத் துடிப்புகளில் பாதிப்புகளை உண்டாக்குவதால் இதன் மருத்துவப் பயன்பாடுகள் கைவிடப்பட்டுள்ளன.

மேலும் காண்க 
அலிபுளூரேன்
ரோபுளூரேன்

மேற்கோள்கள் 

ஈதர்கள்
கரிம புரோமைடுகள்
கரிம புளோரைடுகள்
பொது மயக்க மருந்துகள்
ராஜதந்திரம் (2015 திரைப்படம்)

ராஜதந்திரம் (Rajathanthiram)  2015 ஆம் ஆண்டு ஏ. ஜி. அமித் இயக்கத்தில் வீரபாகு மற்றும் ரெஜினா கசான்ரா நடிப்பில் வெளியான தமிழ்த் திரைப்படம். இப்படத்தின் தயாரிப்பாளர்கள்  சன்லேண்ட் சினிமாஸ் மற்றும் ஒயிட் பக்கெட் புரொடக்சன்ஸ் ஆகியோர். இப்படத்தின் விநியோக உரிமையை பாக்ஸ் ஸ்டார் ஸ்டுடியோஸ் பெற்றது. எஸ். ஆர். கதிரின் ஒளிப்பதிவில், பிரவீன் ஆன்டனியின் படத்தொகுப்பில், விதேஷின் தயாரிப்பு வடிவமைப்பில், சில்வாவின் சண்டைப்பயிற்சியில் இப்படம் உருவானது. இப்படம் அதன் திரைக்கதை மற்றும் உருவாக்கத்திற்காகப் பாராட்டப்பட்ட வெற்றிப்படமாகும். 13 மார்ச் 2016 இல் இப்படக்குழு ராஜதந்திரம் 2 படத்தின் முதல் 6 நிமிடக்காட்சிகளை  யூடியூப்-இல் வெளியிட்டது. இப்படம் கன்னடத்தில் பாண்டா (2017) என்ற பெயரில் மறு ஆக்கம் செய்யப்பட்டது.

கதைச்சுருக்கம் 

நேர்மையானவரான தர்மராஜை (ஆடுகளம் நரேன்) நிதிநிறுவன மோசடியில் சிக்கவைத்து சிறைக்கு அனுப்புகிறான் அழகப்பன் (பட்டியல் கே. சேகர்). பல ஆண்டுகளுக்குப் பின்  சிறையிலிருந்து திரும்பும் தர்மராஜ் மிகப்பெரிய நகைக்கடையை நடத்திவரும் பணக்காரனாக மாறிவிட்ட அழகப்பனை பழிவாங்க அவன் கடையைக் கொள்ளையடிக்க மாதவ அய்யரிடம் (இளவரசு) உதவி கேட்கிறார். மாதவ அய்யர் பிறரை ஏமாற்றுதல், சிறு திருட்டு போன்றவற்றில் ஈடுபட்டு பணம் சம்பாதிக்கும்  அர்ஜுன் (வீரபாகு) மற்றும் அவனது இரண்டு நண்பர்களிடம் அழகப்பன் நகைக்கடையைக் கொள்ளையடிக்கும் திட்டத்தைச் சொல்ல அதை முதலில் மறுக்கும் அர்ஜுன் பிறகு அதை செய்ய ஒத்துக்கொள்கிறான். அதை எப்படி செய்து முடித்தான் என்பதை விறுவிறுப்பான திரைக்கதையாக காட்சிப்படுத்தியிருக்கிறார்கள்.

நடிகர்கள் 

 வீரபாகு - அர்ஜுன் பார்த்திபன் 
 ரெஜினா கசான்ரா - மிச்செல் டி'மெல்லோ 
 பட்டியல் கே. சேகர் - அழகப்பன் 
 தர்புகா சிவா - அஸ்டின் டி'கோஸ்டா (குள்ளன்)
 இளவரசு - சேது மாதவன் 
 அஜய் பிரசாத் - தேவராஜ் சாரதி 
 ஆடுகளம் நரேன் - தர்மராஜ்

தயாரிப்பு 

தி இந்து: திரைக்கதை றெக்கை கட்டிப் பறப்பது படத்தின் பலம். திரைக்கதையின் வேகத்தையும், போக்கையும் புரிந்துகொண்ட பிரவீண்குமாரின் படத்தொகுப்பு, சந்தீப் சவுதாவின் பின்னணி இசை ஆகியவை படத்துக்கு பெரிதும் துணை நிற்கின்றன.

விகடன்: சம்பந்தப்பட்டவருக்கு முன்கூட்டியே தகவல் சொல்லி, கொள்ளையடிக்கும் திருட்டு வியூகமே... 'ராஜதந்திரம்!’.

தமிழ் வெப்டுனியா : ராஜதந்திரம் திரைப்படம் அனைவராலும் கவனிக்கப்பட்டது. படத்தை அமித் இயக்கியிருந்தார்.

சினி ஐகான் :இயக்குநர் அமித் துக்கு இது முதல்படம். நேர்த்தியான திரைக்கதை மூலம் சொல்ல வந்த செய்தியைச் சரியாகச் சொல்லியிருக்கிறார்.

ஈ-தந்தி : புது இயக்குநர் படம் என்ற உணர்வு இல்லாமல் பெரிய இயக்குநர் படம் என்ற உணர்வைத் தருகிறது படம். ராஜதந்திரம் - ராஜநடை.

தமிழ் டாக்கீஸ் : காணொளி விமர்சனம்.

இசை 

படத்தின் பின்னணி இசை சந்தீப் சவுதா. படத்தில் இடம் பெற்ற ஒரே பாடலுக்கு ஜி. வி. பிரகாஷ் குமார் இசையமைத்துள்ளார்.

வெளியீடு 

படத்தின் தொலைக்காட்சி ஒளிபரப்பு உரிமத்தை ஸ்டார் விஜய் தொலைக்காட்சிப் பெற்றுள்ளது.

மேற்கோள்கள்

வெளி இணைப்புகள் 

 ராஜதந்திரம்

மறு ஆக்கம் செய்யப்பட்ட தமிழ்த் திரைப்படங்கள்
அறிமுக இயக்குநர் திரைப்படங்கள்
இந்தியத் தமிழ்த் திரைப்படங்கள்
2015 தமிழ்த் திரைப்படங்கள்
ரோபுளூரேன்

ரோபுளூரேன் (Roflurane)  என்பது C3H4BrF3O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு ஆலோகார்பன் மருந்தாகும். மூச்சு மயக்க மருந்தாக பயன்படுத்த ரோபுளூரேன் ஆய்வு செய்யப்பட்டாலும் இது எப்போதும் சந்தைப்படுத்தப்படவில்லை .

மேலும் காண்க 
அலிபுளூரேன்
ஆலோபுரோப்பேன்

மேற்கோள்கள் 

ஈதர்கள்
மயக்க மருந்துகள்
கரிம புரோமைடுகள்
கரிம புளோரைடுகள்
புளூரேன்கள்
கைவிடப்பட்ட மருந்துகள்
சிந்தேன்

சிந்தேன் (Synthane)  என்பது C4H3F7O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு ஆலோகார்பன் முகவராகும். மூச்சு மயக்க மருந்தாக பயன்படுத்த சிந்தேன் ஆய்வு செய்யப்பட்டாலும் இது எப்போதும் சந்தைப்படுத்தப்படவில்லை .

மேலும் காண்க 
அலிபுளூரேன்
ஆலோபுரோப்பேன்
ரோபுளூரேன்

மேற்கோள்கள் 

ஈதர்கள்
கரிம புளோரைடுகள்
பொது மயக்க மருந்துகள்
கைவிடப்பட்ட மருந்துகள்
டெப்புளூரேன்

டெப்புளூரேன் (Teflurane)  என்பது C2HBrF4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு ஆலோகார்பன் மருந்தாகும். மூச்சு மயக்க மருந்தாக பயன்படுத்த டெப்புளூரேன் ஆய்வு செய்யப்பட்டாலும் இது எப்போதும் சந்தைப்படுத்தப்படவில்லை . டெப்புளூரேன் மருந்து நோயாளிகளின் இதயத் துடிப்புகளில் பாதிப்புகளை உண்டாக்குவதால் இதன் மருத்துவப் பயன்பாடுகள் கைவிடப்பட்டுள்ளன .

மேற்கோள்கள் 

ஈதர்கள்
மயக்க மருந்துகள்
கரிம புரோமைடுகள்
கரிம புளோரைடுகள்
டிரைபுளோரோமெத்தில் சேர்மங்கள்
பட்டத்து ராணி (1992 திரைப்படம்)

பட்டத்து ராணி (Pattathu rani) 1992 ஆம் ஆண்டு விஜயகுமார் மற்றும் கெளதமி நடிப்பில், மணிவாசகம் இயக்கத்தில், ராஜேஸ்வரி மணிவாசகம் மற்றும் பி. எஸ். மணி தயாரிப்பில், தேவா இசையில் வெளியான தமிழ் நகைச்சுவைத் திரைப்படம்.

கதைச்சுருக்கம் 

ஜலகண்டேஸ்வரன் (கவுண்டமணி) மற்றும் ராயப்பன் (செந்தில்) இருவரும் சகோதரர்கள். அவர்களுக்கு சொந்தமான பல வீடுகள் கொண்ட குடியிருப்பில் வாடகைக்கு தங்கள் குடும்பத்துடன் வசிப்பவர்கள் முனியம்மா (மனோரமா, விஸ்வநாதன் (ஜனகராஜ்), கணேசன் (டெல்லி கணேஷ்), கோயமுத்தூர் (மணிவாசகம்) ஆகியோர். இவர்கள் யாரும் பல வருடங்களாக வாடகை தராததால் அவர்களிடம் வாடகையைப் பெற ராயப்பன் சொல்லும் யோசனையை ஜலகண்டேஸ்வரன் செயல்படுத்துகிறார். இந்தக் குடியிருப்பில் உள்ள மற்றொரு வீட்டுக்குக் குடிவருகிறார்கள் நடுத்தர வயதுக்காரரான சுந்தரம் (விஜயகுமார்) மற்றும் அவரது இளவயது மனைவி உஷா (கௌதமி). உஷாவின் அழகில் மயங்கி அவளைக் கவர்வதற்காக ஜலகண்டேஸ்வரன், விஸ்வநாதன், கணேசன், கோயமுத்தூர் ஆகியோர் முயற்சி செய்கிறார்கள். உஷாவின் முன்னிலையில் வாடகை கேட்பதால் அனைவரும் வாடகை சரியாகக் கொடுக்கிறார்கள். குடியிருப்பில் உள்ள பெண்கள் உஷாவைப் பற்றித் தவறாக நினைப்பதால் உஷா ஏன் தன்னைவிட வயதான சுந்தரத்தைத் திருமணம் செய்துகொண்டாள் என்ற உண்மையை உஷாவின் நிறுவனத்தில் பணியாற்றும் முனியம்மா மற்றவர்களுக்குச் சொல்கிறாள்.

பணக்கார வீட்டுப் பெண் உஷா. அவளிடம் வேலைக்காரராகப் பணியாற்றுபவர் சுந்தரம். சுந்தரம் தன் ஐந்து தங்கைகள் அனைவருக்கும் திருமணம் செய்துவைக்க வேண்டியுள்ளதால் தான் திருமணம் செய்து கொள்ளாமல் இருக்கிறார். உஷாவின் பெற்றோர்கள் பார்க்கும் பணக்கார மாப்பிள்ளையின் நடவடிக்கைகள் சரியில்லாததால் அந்த திருமணத்தை மறுக்கிறாள் உஷா. தன்னிடம் வேலைசெய்யும் நல்லவரான சுந்தரத்தைத் திருமணம் செய்து கொள்கிறாள் உஷா. உஷாவை அவர்களது பெற்றோர்கள் வீட்டைவிட்டுத் துரத்துகின்றனர். உஷாவின் கதையைக் கேட்டதும் அவளின் நல்ல குணத்தை அனைத்துப் பெண்களும் புரிந்துகொள்கின்றனர். அந்த குடியிருப்பில் உள்ள அனைவரும் கொடைக்கானலுக்குச் சுற்றுலா செல்கின்றனர். அங்கு தன்னை விரும்பும் அனைவருக்கும் உஷா எப்படி தக்க பாடம் கற்பித்துத் திருத்துகிறாள் என்பதை நகைச்சுவையாகச் சொல்லி முடிக்கிறார்கள்.

நடிகர்கள் 

 விஜயகுமார் - சுந்தரம் 
 கௌதமி - உஷா 
 மனோரமா - முனியம்மா 
 கவுண்டமணி - ஜலகண்டேஸ்வரன் 
 ஜனகராஜ் - விஸ்வநாதன் 
 செந்தில் - ராயப்பன் 
 டெல்லி கணேஷ் - கணேசன் 
 மணிவாசகம் - கோயமுத்தூர் 
 சேது விநாயகம் 
 விஜயராஜ் - நாகராஜ் 
 வடிவுக்கரசி -யமுனா 
 கோவை சரளா - சாவித்திரி
 உன்னி மேரி (தீபா)
 மகேஷ் - ராமகிருஷ்ணன் 
 ரவளி (மைதிலி) - சாந்தி 
 இடிச்சபுளி செல்வராஜ் 
 கருப்பு சுப்பையா 
 வெள்ளை சுப்பையா 
 திடீர் கண்ணய்யா 
 பசி சத்யா 
 வாசுகி 
 ஆர். சுந்தர்ராஜன் - சிறப்புத் தோற்றம்

இசை 

படத்தின் இசையமைப்பாளர் தேவா. பாடலாசிரியர் காளிதாசன். படத்தின் பாடல்கள் 1992 ஆம் ஆண்டு வெளியானது.

மேற்கோள்கள்

வெளி இணைப்புகள் 

 https://www.jiosaavn.com/album/pattathu-rani/1PDBJdgm1Us_
 https://spicyonion.com/tamil/movie/pattathu-rani/

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1992 தமிழ்த் திரைப்படங்கள்
மனோரமா நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
கௌதமி நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
விஜயகுமார் நடித்த திரைப்படங்கள்
பியார் பிரேமா காதல்

பியார் பிரேமா காதல் (Pyaar Prema Kaadhal) என்பது 2018 ஆம் ஆண்டில் தமிழ்-மொழியில் ஹரீஷ் கல்யாண் மற்றும் ரைசா வில்சன் ஆகியோர் நடிப்பில் இசையை அடிப்படையாகக் கொண்ட ஒரு காதல் நகைச்சுவை திரைப்படமாகும்.

இந்த படத்தை இலன் எழுதி மற்றும் இயக்கியிருந்தார். யுவன் சங்கர் ராஜா இசையமைக்க ஒளிப்பதிவை ராசா பட்டாச்சார்சீயும் படத்தொகுப்பை மணிகூரனும் செய்திருந்தனர். யுவன் சங்கர் ராஜாவும் எசு.என். ராசராசனும் தங்கள் படநிறுவனங்களான ஒய்.எசு.ஆர். பிலிம்சு மற்றும் கே தயாரிப்பு நிறுவனங்களின் சார்பாக படத்தை தயாரித்திருந்தனர்.

இந்த திரைப்படம் திசம்பர் 2017 இல் முதன்மை புகைப்படம் எடுப்பதன் தொடக்கத்துடன் தொடங்கப்பட்டது மற்றும் ஜூன் 2018 இல் நிறைவடைந்தது. திரைப்படம் 10 ஆகஸ்ட் 2018 அன்று வெளியிடப்பட்டு, பார்வையாளர்கள் மற்றும் விமர்சகர்களிடமிருந்து நேர்மறையான பதிலைப் பெற்றது, முன்னணி நடிகர்களின் நடிப்பைப் பாராட்டியது, திரைக்கதை, மற்றும் படத்தின் ஒலிப்பதிவு. திரைப்படம் வணிக ரீதியாக வெற்றி பெற்றது.

கதைச் சுருக்கம் 
கதாநாயகன் ஸ்ரீ குமார் ஒரு அப்பாவி. ஐடி கம்பெனியில் வேலை செய்யும் நடுத்தரக் குடும்பத்தைச் சார்ந்தவன். கதாநாயகி சிந்துஜா பணக்கார மற்றும் சுதந்திரமான, எல்லாவற்றையும் இயல்பாக எடுத்துக் கொள்ளும் பெண். பக்கத்து அலுவலகத்தில் வேலை செய்து வந்த சிந்துஜா ஜன்னல் வழியாக காதல் செய்த ஸ்ரீ குமாருக்கு ஒரு நாள் அதிர்ச்சியாக தனது அருகிலேயே தனது அலுவலகத்தில் வந்து சேர்ந்தார் சிந்துஜா. காதலை சொல்ல தடுமாறும் ஸ்ரீ, சிந்துஜாவோ அவனை கிளப்புக்கு இயல்பாக கூட்டி செல்கிறார். இப்படியாக ஒரு நாள் இருவருக்குள்ளும் அன்பு அதிகமாகி, உடலுறவு வைத்துக் காெள்ளும் அளவிற்கு செல்கின்றனர். அந்த நேரத்தில் காதலிப்பதாக ஸ்ரீ சொல்ல, அதை மறுத்து இது நமக்குள் நடந்த சாதாரண உணர்வு தானே தவிர வேற ஒன்னும் இல்ல என்று சிந்துஜா சொல்ல தன்னால் தாங்க முடியாத ஸ்ரீ அழுகிறார்.

தனக்கான இலட்சியம் குறிக்கோள்கைள அடையும் வரையில் காதலோ, கல்யாணமோ, குழந்தையோ கிடையாது என்பதில் சிந்துஜா உறுதியாக இருந்தார். தாய்ப்பாசத்தில் தவித்த ஸ்ரீ அம்மா சொன்ன பெண்ணை திருமணம் செய்ய, மூன்று ஆண்டுகளிலேயே அவர்களுக்குள் விவாகரத்தும் ஆகிறது. இந்த மூன்று இடைவெளியில் தன்னுடைய இலட்சியங்களை அடைகிறார் சிந்துஜா. ஸ்ரீ-க்கு விவாகரத்து ஆனதை அறிந்த சிந்துஜா, மகிழ்ச்சியோடு ஸ்ரீ-யுடன் இணைந்து தனது வாழ்க்கைப் பயணத்தைத் தொடங்குகிறார். ஸ்ரீ வீட்டிலும் நிச்சயத் திருமணத்தை விட, சிந்துஜா எதிர்பார்த்த லிவ்விங் டூ கெதர் வாழ்க்கை முறையே சரியானது என வரவேற்றனர். இப்படியாக கதை முடிகிறது.

நடிகர்கள் 
 ஹரீஷ் கல்யாண் - ஸ்ரீ குமார்
 ரைசா வில்சன் - சிந்துஜா
 ஆனந்த் பாபு - சிந்துஜாவின் அப்பா
 பாண்டியன் - ஸ்ரீ குமாரின் அப்பா
 ரேகா - ஸ்ரீ குமாரின் அம்மா
 முனீஷ்காந்த் ராமதாஸ் - டெய்லர் தங்கராஜ்
 சுப்பு பஞ்சு அருணாச்சலம் - மேனேஜர்
 தீப்ஸ் - சதீஷ் 
 இவனே பிரேம் - இவனே
 உமாதேவி - சாந்தியா

தயாரிப்பு 
இது இசையமைப்பாளர் யுவன் சங்கர் ராஜா தயாரித்த முதல் படமாகும், இந்த படத்தை எலன் என்பவர் இயக்கியுள்ளார்.

இசை 
இப்படத்தை தயாரித்த யுவன் சங்கர் ராஜா என்பவரே இப்படத்திற்கு இசையும் அமைத்துள்ளார். மேலும் விவேக் மற்றும் மோகன் ராஜா ஆகியோர் பாடல்களை எழுதியுள்ளனர்.

வெளியீடு 
இந்த படம் 9 ஆகத்து 2018, அன்று வெளியிட திட்டமிடப்பட்டது, ஆனால் சில நாள் முன்பு தமிழக முன்னாள் முதல்வர் மு. கருணாநிதி அவர்கள் மரணமடைந்ததை அடுத்து, இப்படம் 10 ஆகத்து அன்று வெளியிடப்பட்டது.

மேற்கோள்கள்

வெளி இணைப்புகள் 
 

2018 தமிழ்த் திரைப்படங்கள்
தமிழ் காதல் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
டிரைபுரோமோயெத்தனால்

டிரைபுரோமோயெத்தனால் (Tribromoethanol) என்பது C2H3Br3O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு மயக்க மருந்தாகும். விலங்குகளை குறிப்பாக கொறிணிகளை அறுவைச் சிகிச்சைக்கு முன்னதாக மயங்கச் செய்ய இச்சேர்மம் பயன்படுத்தப்படுகிறது . மூவிணைய அமைல் ஆல்ககாலில் ஒரு கரைசலாக சேர்க்கப்பட்டு அவெர்ட்டின் என்ற வணிகப்பெயரில் இது சந்தைப்படுத்தப்படுகிறது . விரைவாகவும் ஆழ்ந்த மயக்கத்திற்கு அழைத்துச் செல்லவும் அறுவைச் சிகிச்சைக்குப் பின்னர் அதே வேகத்தில் முழுமையாக மயக்கம் தெளியவும் டிரைபுரோமோயெத்தனால் பயனாகிறது .

இருபதாம் நூற்றாண்டின் முதல் பாதியில் டிரைபுரோமோயெத்தனால் பரவலாக மனிதர்களுக்கும் பொதுவாக ஒரு மயக்க மருந்தாக பயன்படுத்தப்பட்டு வந்தது  . 
காமா-அமினோபியூட்டைரிக் அமிலத்தையும், கிளைசீன் ஏற்பிகளையும் தடுக்கும் நேர்மறை மாற்றுத்தூண்டி பண்பேற்றியாக டிரைபுரோமோயெத்தனால் செயல்படுவதாக மின் உடலியங்கியல் ஆய்வுகள் தெரிவிக்கின்றன. தொடர்புடைய 2,2,2-டிரைகுளோரோயெத்தனால் வழிமுறையைப் போன்ற ஒரு திட்டத்தை இங்கும் காணமுடிகிறது. 
புரோமல் ஐதரேட்டு எனப்படும் 2,2,2-டிரைபுரோமோயெத்தனால்-1,1-டையால் என்ற சேர்மமும் ஓர் அங்கீகரிக்கப்பட்ட விலங்குகளுக்கான பொது மயக்கமருந்தாக கருதப்படுகிறது. இது வளர்சிதை மாற்றத்தினால் டிரைபுரோமோயெத்தனாலாக மாற்றப்பட்டு செயல்படுகிறது .

மேற்கோள்கள் 

கரிம புரோமைடுகள்
மயக்க மருந்துகள்
முதன்மை ஆல்ககால்கள்
கீதா பாலி

கீதா பாலி (Geeta Bali) (1930 ‒ 21 ஜனவரி 1965) பாலிவுட்டின் பிரபலமான திரைப்பட நடிகையாவார். பாலிவுட் நட்சத்திரங்களில் மிகவும் தன்னிச்சையான மற்றும் வெளிப்படையான நடிப்புக்காக இவர் பாராட்டப்பட்டார்.

ஆரம்ப வாழ்க்கை

கீதா பாலி, இந்தியா பிரிவதற்கு முன்பிருந்த பஞ்சாபில்  அமிர்தசரசு என்ற இடத்தில் ஹரிகிர்டன் கௌர் என்ற பெயருடன் 1930இல் பிறந்தார். திரைப்படங்களில் நுழைந்து வெற்றி பெற்ற பிறகு இவரது குடும்பம்  மும்பை சென்றது.

தொழில்
கீதா பாலி, தனது 12 வயதில், 'தி காப்லெர்' என்ற படத்தில் குழந்தை நட்சத்திரமான தனது திரைப்பட வாழ்க்கையைத் தொடங்கினார். பின்னர், 'பத்னாமி' (1946) திரைப்படத்தில் கதாநாயகியாக அறிமுகமானார். இவர், 1950களில் நட்சத்திரமாக ஆனார். ராஜ் கபூருடன் "பாவ்ரேநாய்ன்" (1950), பிரித்விராஜ் கபூருடன் ஆனந்த மடம் போன்ற படங்களில் தோன்ற ஆரம்பித்தார். கபூர் குடும்பத்தில் திருமணம் செய்துகொண்ட பிறகு மற்ற நடிகைகளைப் போலல்லாது, பாலி தனது மரணத்திற்கு முன்னர் வரை  நடித்துக்கொண்டிருந்தார். இவரது கடைசி படம் "ஜப் சீ தும்கோ தேகா ஹாய்" 1963 ஆம் ஆண்டில் வெளிவந்தது. தனது 10 வருட திரை வாழ்க்கையில் 70க்கும் மேற்பட்ட திரைப்படங்களை இவர் நடித்துள்ளார். சுரிந்தர் கபூர் தயாரிப்பாளராக பாலி உதவினார்.

சொந்த வாழ்க்கை

1947க்கு முன்னர் இவரது குடும்பம் அமிருதசரசுவில் வாழ்ந்தது. இவருடைய தந்தை கர்தார் சிங் ஒரு தத்துவவாதியாக அறியப்பட்டார். இவர் ஒரு சீக்கிய அறிஞர். மேலும், சீக்கிய கீர்த்தனைகளை பாடுபவர். இவரது தாய்வழி தாத்தா, தாகத் சிங் (1870-1937), "சீக்கிய கன்யா மஹாவித்யாலே" என்ற பெண்கள் பள்ளியை பெரோஸ்பூரில் 1904இல் நிறுவினார். இவரது மூத்த சகோதரன் திக்விஜய் சிங் பாலி ஒரு திரைப்பட இயக்குநர் ஆவார்.  இவர் 1952ஆம் ஆண்டில் அசோக் குமார் நடித்த "ராக் ரங்" என்ற திரைப்படத்தில் நடிக்க பாரம்பரிய இசை, நடனம், குதிரைச் சவாரி, வாள் சண்டை ஆகியவற்றைக் கற்றுக் கொண்டார். அடிப்படைவாத சீக்கியர்கள், இவர் திரைப்படங்களில் நடிப்பதை விரும்பாததால் இவர்களின் குடும்பத்தை தங்கள் சமூகத்திலிருந்து புறக்கணித்தனர். (ஆதாரம்: அமர் பார்தி அம்ரிதா ப்ரிதம், டிசம்பர் 1982 'நாகமணி' பேட்டி)

1955 ஆகஸ்ட் 23 அன்று கீதா "காபி ஹவுஸ்" படத்தில் தன்னுடன் நடித்த சம்மி கபூரை மணந்தார். இவர்களுக்கு ஆதித்யா ராஜ் கபூர் என்ற மகனும், காஞ்சனா என்ற மகளும் உண்டு. ராஜீந்திர் சிங் பேடி இயக்கத்தில்  "எய்க் சதர் மெய்லி சி" என்ற புதினத்தை தழுவி எடுக்கப்பட்ட "ரனோ" என்ற படத்தில் நடித்துவரும் போது 21 ஜனவரி 1965, பெரியம்மை நோயினால் காலமானார். திரைப்படத்தை தயாரித்து இயக்கியுள்ள பேடி, பாலி அந்த திட்டத்தை கைவிட்டார். 'எகத் சாடர் மெய்லி ஸி', என்ற திரைப்படத்தை இவரது இறுதி நெருப்பில் எரித்து விட்டதாக பின்னர் எழுதினார்.

"வாச்சன்" (1955) படத்திற்கான சிறந்த நடிகைக்கான பிலிம்பேர் விருதுக்கு பரிந்துரைக்கப்பட்டர். "கவி"(1955) திரைப்படத்திற்காக சிறந்த துணை நடிகை விருது பெற்றார். ஆனந்த மடம் இவரது மறக்க முடியாத திரைப்படங்களில் ஒன்று.

மேற்கோள்கள்

வெளி இணைப்பு
 
 http://www.junglee.org.in/sk.html
 http://www.rediff.com/movies/2002/apr/09dinesh.htm

1930 பிறப்புகள்
1965 இறப்புகள்
இந்தியத் திரைப்பட நடிகைகள்
பெரியம்மை நோயால் இறந்தவர்கள்
20 ஆம் நூற்றாண்டின் இந்திய நடிகைகள்
சூரியக் கடவுள் சமாசின் சிற்பத்தூண்

சூரியக் கடவுள் சமாசின் கற்பலகை (Tablet of Shamash)  பண்டைய மெசொப்பொத்தேமியாவின், தற்கால தெற்கு ஈராக்கின் பண்டைய சிப்பர் நகரத்தின் தொல்லியல் களத்தை  கிபி 1878   மற்றும் 1883-ஆம் ஆண்டுகளில் அகழ்வாய்வு செய்த போது பாபிலோனியர்களின் சூரியக் கடவுளான சமாசிற்கு அர்பணிக்கப்பட்ட சிற்பத்தூண் கண்டெடுக்கப்பட்டது.

சூரியக் கடவுள் சமாசிற்கு முன்னர் சந்திரன் மற்றும் நட்சத்திரத் தேவதைகளுடன் கூடிய இச்சிற்பம், தற்போது பிரித்தானிய அருஙகாட்சியகத்தில் காட்சிக்கு வைக்கப்பட்டுள்ளது. இக்கற்பலகையில் செமிடிக் மொழியில்  ஆப்பெழுத்து முறையில் குறிப்புகள் எழுதப்பட்டுள்ளது.   இச்சிற்பத்தின் காலம், பாபிலோனிய மன்னர் நபு-அப்லா-இத்தினாவின் ஆட்சிக் காலம் (கிமு 888 - 855) என கணிக்கப்பட்டுள்ளது.

இதனையும் காண்க
  சூரியக் கடவுள் சமாஷ்
 பண்டைய அண்மை கிழக்கின் நகரங்கள்
 சிற்பத்தூண்
 கல்தூபி
 களிமண் பலகை

மேற்கோள்கள்

மெசொப்பொத்தேமியாவின் வரலாறு
டப்பிங் ஜானகி

டப்பிங் ஜானகி என்பவர் இந்திய திரைப்பட நடிகையாவார். இவர் தென்னிந்திய திரைப்படங்கள் மற்றும் தென்னிந்திய தொலைக்காட்சி தொடர்களிலும் நடித்துள்ளார். இவர் புகழ்பெற்ற டப்பிங் கலையாளர் என்பதால் டப்பிங் என்ற அடைமொழி மொழியோடு அறியப்படுகிறார்.

தொடக்க வாழ்க்கை 
இவர் ஆந்திரப் பிரதேசம் பெத்தபுரம் எனுமிடத்தில் பிறந்தவர். 9 வயதில் மேடை நாடகங்களில் நடித்துள்ளார்.

ராணுவ வீரரை திருமணம் செய்து கொண்டார். பிறகு சென்னையில் குடியேறினார். இவர்களுக்கு இரு மகன்களும், ஒரு மகளும் இருந்தனர்.

தொழில் 

இவர் ஏ. வி. எம் தயாரித்த பூகைலாஸ் என்ற திரைப்படத்தில் நடித்த கஸ்தூரிபாய் அவர்களுக்கு டப்பிங் தந்தார். 1980 இல் வெளிவந்த சங்கராபரணம் திரைப்படத்தில் நடித்தார்.

திரைப்படங்கள்
ஜானகி நடித்த படங்களில் சில..

தமிழ்
கருப்பு ரோஜா (1996)
கோகுலம் (திரைப்படம்) (1993)
ஜீவா (1986 திரைப்படம்)
ராஜாதி ராஜா (1989 திரைப்படம்)
இது நம்ம ஆளு
மனைவி ஒரு மாணிக்கம்

தமிழ்
சந்திரலேகா (சன் தொலைக்காட்சி) 
செந்தூரப்பூவே (சன் தொலைக்காட்சி)
அத்திப்பூக்கள் (சன் தொலைக்காட்சி)
ரோஜா (சன் தொலைக்காட்சி)
Sorgam (சன் தொலைக்காட்சி)

ஆதாரங்கள்

வெளி இணைப்புகள்

[ Actress Dubbing Janaki  Movie List]

தெலுங்குத் திரைப்பட நடிகைகள்
வாழும் நபர்கள்
1949 பிறப்புகள்
தமிழ்த் திரைப்பட நடிகைகள்
இந்திய தொலைக்காட்சி நடிகைகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
சாரி (நடிகை)

சாரி என்கிற சாதனா ஒரு இந்திய திரைப்பட  மற்றும் தொலைக்காட்சி நடிகை ஆவார். இவர் 1980 கள் மற்றும் 1990 கமில் முக்கிய கதாநாயகியாக விளங்கினார். தென்னிந்திய மொழிகளான மலையாளத் திரைப்படத்துறை, தமிழ், கன்னடம், and தெலுங்கு போன்றவற்றில் பணியாற்றினார்.

வாழ்க்கை
இவர் ஆந்திரப் பிரதேசத்தில் விஸ்வநாதன், சரஸ்வதி தம்பதியினருக்கு பிறந்தார். இவர் கன்னட நடிகையான பின்னர். ரமா தேவி என்பவரின் பேத்தி ஆவார்.

பத்மா சுப்ரமணியம் அவர்களிடம் பரதநாட்டியம் கற்றார், வேம்படி சின்ன சத்யம் அவர்களிடம் குச்சிப்புடி கற்றார். சென்னை சரஸ்வதி வித்தியாலையா மெட்ரிகுலேஷன் மேல்நிலைப் பள்ளியில் படித்தார்.

1991 இல் இவர் குமார் எனும் தொழிலதிபரை மணந்தார். இவர்களுக்கு 1993 இல் கல்யாணி எனும் பெண் குழந்தை பிறந்தது. சாரி தற்போது தமிழ் தொலைக்காட்சி தொடரில் நடித்துவருகிறார்.

விருதுகள்
 1986 சிறந்த நடிகைக்கான கேரளா மாநில விமர்சகர்கள் விருது- நாமுக்கு பார்கன் முந்திரி தோப்புகள்
 1986 சிறந்த நடிகைக்கான கேரளா மாநில விருது -நாமுக்கு பார்கன் முந்திரி தோப்புகள்
 1986 சிறந்த நடிகைக்கான பிலிம்பேர் விருதுகள் -நாமுக்கு பார்கன் முந்திரி தோப்புகள்
2017 சிறந்த துணைக் கதாப்பாத்திரத்திற்கான பிளவர்ஸ் தொலைக்காட்சி விருது - நிலாவும் நட்சத்திரங்களும்
2017 சிறந்த மாமியாருக்கான விஜய் தொலைக்காட்சி விருது - கல்யாணம் முதல் காதல் வரை

ஆதாரங்கள்

 http://www.hindu.com/fr/2008/03/07/stories/2008030750100200.htm 
 http://entertainment.oneindia.in/celebs/shari-malayalam-actress/biography.html
 http://cinidiary.com/peopleinfo.php?pigsection=Actor&picata=1&no_of_displayed_rows=7&no_of_rows_page=10&sletter=A

வெளி இணைப்புகள்

 Shari at MSI

கேரள மாநில திரைப்பட விருது வென்றவர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
1973 பிறப்புகள்
20 ஆம் நூற்றாண்டின் இந்திய நடிகைகள்
இந்திய தொலைக்காட்சி நடிகைகள்
தமிழ்த் தொலைக்காட்சி நடிகைகள்
கோகுல கிருஷ்ணன்

கோகுல் கிருஷ்ணன் என்பவர் இந்திய திரைப்பட இயக்குநர் ஆவார். 1980 கள் மற்றும் 1990 களில் கார்த்திக் நடிகரைக் கொண்டு திரைப்படங்களை இயக்கியுள்ளார். ஃபாசில் அவர்களுடன் மலையாளம் திரைப்படங்களில் பணியாற்றியுள்ளார். பாசில் இயக்கிய தமிழ்த் திரைப்படங்களுக்கு வசனம் எழுதினார்.

நடிகர் கார்த்திக் கதாநாயகனாக கொண்டு முத்து காளை (1995), பூவரசன் (1996) மற்றும் உதவிக்கு வரலாமா (1998) ஆகிய திரைப்படங்களை இயக்கியுள்ளார்.‌ 

28 அக்டோபர் 2008 இல் இறந்தார்.

திரைப்படங்கள்

இயக்குநர்

வசனகர்த்தா
பூவே பூச்சூடவா (1985)
பூவிழி வாசலிலே (1987)
என் பொம்முக்குட்டி அம்மாவுக்கு (1988)
வருஷம் 16 (1989)
அரங்கேற்ற வேளை (1990)
கோபுர வாசலிலே (1991)
கற்பூர முல்லை (1991)
கிளிப்பேச்சு கேட்கவா (1993)
பொன்னுமணி (1993)
எஜமான் (1993)
ராஜகுமாரன் (1994)
நந்தவனத் தேரு (1995)
காதலுக்கு மரியாதை (திரைப்படம்) (1997)
டைம் (1999)
கண்ணுக்குள் நிலவு (2000)
பிரண்ட்ஸ் (2001)
கண்டேன் சீதையை (2001)
காசி (2001)
என் மன வானில் (2002)
மேஜிக் மேஜிக் 3டி (2003)
எங்கள் அண்ணா (திரைப்படம்) (2004)
ஒரு நாள் ஒரு கனவு (2005)
சாது மிரண்டா (2008)

ஆதாரங்கள்

வெளி இணைப்புகள்

இந்தியத் திரைப்பட இயக்குநர்கள்
தமிழ்த் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்நாட்டுத் திரைப்பட இயக்குநர்கள்
2008 இறப்புகள்
திருநெல்வேலி மாவட்ட நபர்கள்
1945 பிறப்புகள்
கிழக்கு முகம்

கிழக்கு முகம் () என்பது 1996 இல் வெளிவந்த இந்திய தமிழ் திரைப்படமாகும். எம். அண்ணாதுரை என்பவர் இயக்கியுள்ளார். கார்த்திக், ரேஷ்மா போன்றோர் முக்கிய கதாப்பாத்திரத்தில் நடித்திருந்தனர். கோவிந்த்ராஜ், தங்கவேல் போன்றோர் தயாரித்திருந்தார். ஆதித்தியன் இசை அமைத்துள்ளார். 1996 சனவரி 15 இல் வெளிவந்தது. அதே நாள் கார்த்திக் உள்ளத்தை அள்ளித்தா திரைப்படமும் வெளியானது. ஆதித்தியன் இசையமைப்பில் கவிஞர் வைரமுத்து பாடல்களை எழுதினார்.

நடிகர்கள்
கார்த்திக் - வேணு
ரேஷ்மா - பூங்கொடி
ராதாரவி - பூங்கொடி தந்தை
ஆனந்த ராஜ் - நாகராஜ்
சார்லி 
டெல்லி கணேஷ் - குருக்கள்
அலெக்ஸ் - கண்ணப்பன்
வடிவுக்கரசி -வேணுவின் தாய்
டி. எஸ். இராகவேந்திரா 
சத்யபிரியா - பூங்கொடி தாய்
குமரிமுத்து - கிராமத்து மனிதர்
சாந்தி வில்லியம்ஸ்

மேற்கோள்கள்

வெளி இணைப்புகள்

1996 திரைப்படங்கள்
1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
கார்த்திக் நடித்த திரைப்படங்கள்
ராதாரவி நடித்த திரைப்படங்கள்
டெல்லி கணேஷ் நடித்த திரைப்படங்கள்
சார்லி நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
ஆதித்தியன் இசையமைத்த திரைப்படங்கள்
ஆனந்த் ராஜ் நடித்த திரைப்படங்கள்
குமரிமுத்து நடித்த திரைப்படங்கள்
ரேஷ்மா (நடிகை)

ரேஷ்மா என்பவர் தமிழக நடிகை ஆவார்.

கிழக்கு முகம் (1996) திரைப்படத்தில் முதன் முறையாக நடித்தார். அத்திரைப்படத்தில் கார்த்திக் நாயகனாக நடித்துள்ளார். 1996 இல் களஞ்சியம் இயக்கத்தில் பூமணி திரைப்படத்தில் நடித்தார்.

ராம்கி (நடிகர்) நடிப்பில் நந்தாதிரைப்படத்தில் நடித்தார்.

திரைப்படங்கள்
சில திரைப்படங்கள்

 கிழக்கு முகம்
 பூமணி
 டோரா
 ஜீபூம்பா
 நீ எந்தன் வானம் 
 வடுகப்பட்டி மாப்பிள்ளை
 என்னை தாலாட்ட வருவாளா

ஆதாரங்கள்

வாழும் நபர்கள்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
விக்னேஷ்

விக்னேஷ் (பிறப்பு 9 ஏப்ரல் 1971) என்பவர் தமிழ்த் திரைப்பட நடிகர் ஆவார். இந்தியாவில் தமிழ்நாடு ஈரோட்டில் பிறந்தவர்.

கிழக்குச் சீமையிலே, காதலி, ராமன் அப்துல்லா, வேலை, அப்பு, என்னை தாலாட்ட வருவாளா, சூரி மற்றும் ஆச்சார்யா (திரைப்படம்) போன்ற திரைப்படங்களில் நடித்துள்ளார்.

பாலா இயக்கத்தில் சேது திரைப்படத்தில் நடித்து புகழ்பெற்றார்.

திரைப்படங்கள்

ஆதாரங்கள்

வெளி இணைப்புகள்
 

ஈரோடு மாவட்ட நபர்கள்
வாழும் நபர்கள்
1971 பிறப்புகள்
தமிழ்த் திரைப்பட நடிகர்கள்
தமிழ்நாட்டுத் திரைப்பட நடிகர்கள்
சின்னத்தாயி

சின்னத்தாயி என்பது 1992 இல் வெளிவந்த தமிழ் திரைப்படம் ஆகும். எஸ். கணேஷ் இயக்கியிருந்தார். விக்னேஷ் மற்றும் பத்மசிறீ ஆகியோர் முக்கிய கதாபாத்திரங்களில் நடித்திருக்கின்றனர். வேதா இப்படத்தை தயாரித்துள்ளார்.

இளையராஜா இசையமைத்திருந்தார். இப்படம் 1 பிப்ரவரி 1992 இல் வெளிவந்தது..

நடிகர்கள்
விக்னேஷ் பொன்ராசு
 பத்மசிறீ - சின்னத்தாயி
ராதாரவி - சங்கர பாண்டியன் காவலர்
வினு சக்ரவர்த்தி - வீரமுத்து நாச்சியார்
துரைசாமி நெப்போலியன் - சாமுண்டி
கவுண்டமணி
செந்தில்
சபிதா ஆனந்த் 
விசித்ரா

கதைச்சுருக்கம் 
நகரத்தில் படிப்பை முடித்த பொன்ராசு (விக்னேஷ்) தன் கிராமத்திற்கு திரும்புகிறான். பொன்ராசுவின் தந்தை வீரமுத்து நாய்க்கர் (வினு சக்ரவர்த்தி). அவர் சுடலை மாட சாமியாக ஊரை சுற்றிவரும் பொழுது, அவர் எதிரில் யார் வந்தாலும் கொன்றுவிடுவார். கிராமப் பெண்ணான சின்னத் தாயியை (பத்மாஸ்ரீ) சிறு வயதிலிருந்தே பொன்ராசு விரும்பு வருகிறான். பொன்ராசு மீதும் சின்னத் தாயிக்கு ஒரு நல்ல அபிப்பிராயம் உண்டு.

அந்த ஜோடியின் காதலை சின்னத் தாயியின் தாய் ராசம்மா (சபிதா ஆனந்த்) ஏற்றுக்கொள்ளவில்லை. தான் சிறுவயதில் ஒரு பாடகரால் ஏமாற்றப்பட்ட நிலை தன் மகளான சின்னத் தாயிக்கு ஏற்படக்கூடாது என்று எண்ணுகிறாள் ராசம்மா.  சாமுண்டியின் (நெப்போலியன்) இரண்டாவது மனைவி தான் ராசம்மா.

ராசம்மா சின்னத் தாயியை பொன்ராசுவை மறந்துவிடுமாறு வலியுறுத்துகிறாள். தொடக்கத்தில் பொன்ராசுவை தவிர்த்தாலும், பின்னர் இருவரும் மிகவும் நெருக்கமாக, சின்னத் தாயி கருவுருகிறாள். அவ்வாறாக, வீரமுத்து சாமியாடி ஊரைச்சுற்றி வரும் பொழுது, அவர் எதிரில் ராசம்மா தோன்றி காதல் கர்ப்பம் பற்றி உண்மையை கூறுகிறாள். அதிர்ந்து போன வீரமுத்து, ராசம்மாவை கொல்லாமல் விடுகிறார். அச்செயலை கிராம மக்கள் கெட்ட சகுனமாக கருதினர். பின்னர், பொன்ராசுவிற்கு புத்திமதி சொல்லி, நகரத்திற்கு  அவனின் பெற்றோர் அனுப்பிவிடுகிறார்கள்.

அவ்வாறாக ஒரு நாள், சாமுண்டி சின்னத் தாயியிடம் தகாத முறையில் நடந்துகொள்ள முயற்சிக்கும் பொழுது, ராசம்மாவை கொன்றுவிடுகிறான். பஞ்சாயத்தில், வீரமுத்து சாமுண்டியை கோவிலுக்கு கப்பம் கட்ட உத்தரவிட்டு, தன் மகனின் செயலை மூடி மறைக்கிறார். சின்னத் தாயி போலீசில் புகார் தர, சாமுண்டியை கைது  செய்ய முயற்சிக்கிறார் சங்கரபாண்டியன் (ராதா ரவி). மாறாக வீரமுத்துவை கைது செய்யும் நிலை ஏற்படுகிறது. மீண்டும் ஊர் திரும்பிய பொன்ராசு, புதிய சாமியாடியாகி ஊரை சுற்றிவரும் பொழுது, குழந்தையுடன் அவன் முன் வந்து நிக்கிறாள் சின்னத் தாயி. சின்னத் தாயிக்கு என்னவானது என்பதே மீதிக் கதையாகும்.

பாடல்கள் 
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர் வாலி எழுதியிருந்தார்.  இப்படத்தின் "கோட்டைய விட்டு" என்ற பாடல் மாயாமாளவகௌளை இராகத்தில் அமைக்கப்பட்டது.

வரவேற்பு 
நல்ல விமர்சனங்களை பெற்ற இத்திரைப்படம் பாக்ஸ் ஆபீசில் 100 நாட்களுக்கு ஓடியது.

ஆதாரங்கள்

வெளி இணைப்புகள்
 

இந்தியத் தமிழ்த் திரைப்படங்கள்
1992 தமிழ்த் திரைப்படங்கள்
இளையராஜா இசையமைத்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
நெப்போலியன் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
ராதாரவி நடித்த திரைப்படங்கள்
அம்மா பொண்ணு

அம்மா பொண்ணு (Amma Ponnu) என்பது 1993 இல் வெளிவந்த தமிழ் திரைப்படம் ஆகும். இது காதல் திரைப்படம் வகையை சேர்ந்தது. இதனை அருண் இயக்கியுள்ளார்.

விக்னேஷ், அகிலா, நாகேஷ், கே. ஆர். விஜயா, கவுண்டமணி, செந்தில், பொன்வண்ணன் மற்றும் நந்தகோபால் ஆகியோர் நடித்துள்ளனர். 1993 ஆம் ஆண்டு ஏப்ரல் மாதம்  9 ஆம் நாள் படம் வெளிவந்தது.

நடிகர்கள்

விக்னேஷ் - ஆனந்த்
 அகிலா - பாரதி
நாகேஷ் - வாத்தியார்
கே. ஆர். விஜயா - பரணி அம்மா
கவுண்டமணி
செந்தில் 
பொன்வண்ணன் 
நந்தகோபால்
சொக்கலிங்க பாகவதர்
ஆர். நீலகண்டன் 
எஸ். என். லட்சுமி
தேனி குஞ்சரமாள்

ஒலிப்பதிவு

இத்திரைப்படத்திற்கு ஏகாந்தன் இசையமைத்துள்ளார். 1993 ஆம் ஆண்டு ஐந்து பாடல்கள் வெளியிடப்பட்டன. புலமைப்பித்தன், முத்துலிங்கம், காளிதாசன் மற்றும் காதல்மதி ஆகியோர் பாடல்களை எழுதியிருந்தனர்.

மேற்கோள்கள்

1993 திரைப்படங்கள்
1993 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
அறிமுக இயக்குநர் திரைப்படங்கள்
நாகேஷ் நடித்த திரைப்படங்கள்
கே. ஆர். விஜயா நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
பிலிப்பா மேரெக்

பிலிப்பா "பிப்பா" மெரெக் அரச கழகம் (பிறப்பு 28 ஜூன் 1945) ஓர் அமெரிக்க ஆங்கிலேய உயிரியலாளர் ஆவார். டி செல் வளர்ச்சி, டி செல் உயிரணு தன்மடிவு , உயிர் மற்றும் எதிர்ப்பாற்றல் தூண்டிகள், தன்னுடல் தாக்குத்திறன், மற்றும் மீவீரிய எதிர்ப்பிகளை அடையாளம் காணுதல், நச்சு அதிர்ச்சி நோய்க்குறி ஆகியவற்றின் பின்னணி குறித்து ஆய்வுசெய்ததால் நன்கு அறியப்படுகிறார்.  இவர் தனது கணவர் ஜான் டபிள்யூ காப்ளர் உடன் இணைந்து இத்தகைய ஆய்வுகளில் ஈடுபட்டார்.

வரலாறு 
பிலிப்பா "பிப்பா" மெரெக் மார்ச்சு 28 ஜூன் 1945 இல் இங்கிலாந்து, எவெல்லில் பிறந்தார்.  அவர் கேம்பிரிட்ஜ் , நியூ ஹாலில் 1967 இல் பட்டப்படிப்பையும் 1970 இல் முனைவர் பட்டத்தையும் பெற்றார். முனைவர் பட்ட ஆய்வின்பொழுது , ஆலன் முர்ரோவுடன் இணைந்து  இங்கிலாந்திலுள்ள மருத்துவ ஆய்வுக் கவுன்சிலின் மூலக்கூறு உயிரியல் ஆய்வகத்தில்ஆலன் முர்ரோவுடன் இணைந்து பணிபுரிந்தார், அங்கு அவர் டி செல்கள் மற்றும் பி செல்கள் ஆகியவற்றின் வேறுபாடுகளை ஆய்வு செய்யத் தொடங்கினார்.

பின்னர் அவர் சான் டியாகோவின் கலிஃபோர்னியா பல்கலைக்கழகத்தில் ரிச்சர்ட் டட்டன்னுடன் இணைந்து ஆய்வு முனைவர் பணியைத் தொடர்ந்தார்.

முதன் முதலில் ரோச்செஸ்டர் பல்கலைக்கழகத்தில் ஆசிரியராகப் பணியில் சேர்ந்தார். அதன்பிறகு கொலராடோவின் டென்வர் நகரில் உள்ல தேசிய யூத ஆரோக்கிய மையம், கொலராடோ பல்கலைக்கழகம் ஆகியவற்றில் பணியற்றினார்.

குறிப்பிடத்தக்க ஆவணங்கள் 

ஜெ. டபிள்யூ கெப்ளர், எம். ரோம், பி. மேரெக், "தைமஸ் சுரப்பியில் குளோன் செய்யப்பட்ட டி உயிரணுவின் சகிப்புத்தன்மை," v.49, n.2, pp.   273-80 (1987) 
பி. மெரெக் மற்றும் ஜே. கெப்ளர், "தி ஸ்டாஃபிலோகோகல் எக்ஸ்டோட்டாக்ஸ் அண்ட் த ரிலிட்ஸ்," விஞ்ஞானம் , v.248 (4956), பக்.   705-11 (1990).  
ஜெ. டபிள்யூ கெப்ளர், யூ. ஸ்டீர்ஸ், ஜெ. வொயிட்.பி. மேரெக், மேஜர் ”மேஜர் ஹிஸ்டோ காம்பப்ளிட்டியின்  டி உயிரணுவின் சுய சகிப்புத்தன்மை இழப்பு மற்றும்   MIS -மாற்றியமைக்கப்பட்ட தயாரிப்புகள்”.இயற்கை , 332 (6159): பக்.   35-40 (1988).  
ஜெ. வைட், மற்றும் பலர்.  (பி.சி மேரெக்), "வி (பீட்டா) -சிகிச்சை குறிப்பிட்ட மீவீரிய எதிர்ப்பு ஸ்டபைலோகோக்கல் எண்டரோடாக்சின், பி: முதிர்ந்த டி உயிரணுக்களின் தூண்டுதல் மற்றும் பிறந்த குழந்தை எலிகளிலுள்ள குணமளிப்பு நீக்கங்கள்," செல் , v.56, n.1, பக்.   27-35 (1989).

விருதுகள், பரிசுகள் 
1986 - நியமிக்கப்பட்ட ஆராய்ச்சியாளர் ஹோவர்ட் ஹியூஸ் மருத்துவ நிறுவனம்  
1987 - (தேர்ந்தெடுக்கப்பட்ட), ராயல் சொசைட்டி உறுப்பினர்  
1989 - தேசிய அறிவியல் அகாதமியின் தேர்ந்தெடுக்கப்பட்ட உறுப்பினர்.  
1990 - ராயல் சொசைட்டி வெல்கம்  ஃபவுண்டேஷன் பரிசு  
1993 - கேன்சர் ரிசர்ச் இன்ஸ்டிடியூட் வில்லியம் பி. கோலி விருது  
1993 - பால் எர்லிச் மற்றும் லுட்விக் டார்மஸ்டேடர் பரிசு  
1994 - லூயிசா கிராஸ் ஹார்விட்ஸ் பரிசு ( கொலம்பியா பல்கலைக்கழகம் )
2003 - அமெரிக்க நோய்த்தடுப்பு மருத்துவர்கள் கழக வாழ்நாள் சாதனையாளர் விருது    
2004 - லியோன் ஓரியல் யுனெஸ்கோ மகளிர் அறிவியல் விருது   
2005 - பேர்ல் மீஸ்டர் கிரீன்கார்டு பரிசு    
ரப்பி ஷை ஷாக்னர் பரிசு (ஜெருசலேம் பல்கலைக்கழகம்)   
2015 - மருத்துவத்தில் ஓல்ப் பரிசு    
2015 - புகழ்பெற்ற தேசிய மகளிர் மன்றத்தில் சேர்க்கப்பட்டார்

மேற்கோள்கள்

வாழும் நபர்கள்
பெண் உயிரியலாளர்கள்
1945 பிறப்புகள்
தறி (தொலைக்காட்சித் தொடர்)

தறி என்பது 1 ஏப்ரல் 2019 முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 7.00 மணிக்கு ஒளிபரப்பான ஒரு நாடகத் தொலைக்காட்சி தொடர் ஆகும். இந்த தொடரை திரைப்பட நடிகை லலிதா குமாரி தயாரி க்க, இயக்குநர் சக்திவேல் இயக்கியுள்ளார்.

இந்த தொடரில் அன்னலட்சுமி என்ற கதாபாத்திரத்தில் புதுமுக நடிகை ஸ்ரீநிதியும், நட்சத்திரா என்ற கதாபாத்திரத்தில்  புதுமுக நடிகை அங்கனா ராயும் நடிக்கிறார்கள். இவர்களுக்கு ஜோடியாக புதுமுக நடிகர் துருவ் என்ற கதாபாத்திரத்தில் சபரி பிரசாந்த் நடிக்கின்றார். காஞ்சிபுரத்தில் வாழும் நெசவு தொழிலாளியான அன்னலட்சுமி என்ற பெண்ணின் கதை தான் இந்த தறி.

நடிகர்கள்
 ஸ்ரீ நிதி - அன்னலட்சுமி
 நவீன உலகில் நெசவு தொழிலின் பாரம்பரியத்தை பாதுகாக்க போராடும் ஒரு ராமசாமி என்ற நெசவாரின் மகள். 
 அங்கனா ராய் - நட்சத்திரா
 நவீன இயந்திரம் மூலம் நெசவு செய்யும் பணக்கார வீட்டு பெண். 
 எம். ராமசாமி - ராமசாமி 
 அன்னலட்சுமி மற்றும் வாணியின் தந்தை
 சபரி பிரசாந்த் - துருவ்
 அன்னலட்சுமி யின் சிறுவயது தோழன்.
 எம். ஃபரினா ஆசாத் -  வாணி
 ராமசாமியின் மூத்த மகள்.

ஆதாரங்கள்

வெளி இணைப்புகள்
 கலர்ஸ் தமிழ் முகநூல் in தமிழ்
 கலர்ஸ் தமிழ் யூட்யுப் in தமிழ்

கலர்ஸ் தமிழ் தொலைக்காட்சி நிகழ்ச்சிகள்‎
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
கன்ன எலும்பு

கன்ன எலும்பு (ஆங்கிலம்:cheekbone) முகவெலும்புகளில் ஒன்றாகும். பக்கத்திற்கு ஒன்று என இரு கன்ன எலும்புகள் உள்ளன.

அமைப்பு
கன்னத்தில் கன்ன எலும்பு அமைந்துள்ளது. கண் குழியை உருவாக்கும் 7 எலும்புகளில் கன்ன எலும்பும் ஒன்று. இது மேல்தாடை எலும்பு, கடைநுதலெலும்பு, ஆப்புரு எலும்பு மற்றும் நுதலெலும்புடன் இணைந்துள்ளது. சிலருக்கு கன்ன எலும்பு பெரியதாகஉள்ளதாள் கன்னப்பகுதி எடுப்பாக தெரியும்.

மேற்கோள்கள்
அச்செலும்புக்கூடு
முகவெலும்புகள்
தேனி குஞ்சரமாள்

தேனி குஞ்சரம்மாள் (Theni Kunjarammal) என்பவர் தமிழ் திரைப்பட நடிகை மற்றும் பின்னணிப் பாடகர் ஆவார். 1990 கள் மற்றும் 2000 கள் ஆகியவற்றில் ஏ. ஆர். ரகுமான் இசையில் பின்னணிப் பாடகியாக பணியாற்றினார். இவர் ஹாரிஸ் ஜயராஜ் இசையிலும் பணியாற்றினார்.

கருத்தம்மா (1994) திரைப்படத்தில் பெண் குழந்தைகளுக்கு கள்ளிப்பால் கொடுத்து கொல்கிறார். இந்தக் கதாப்பாத்திரத்தின் மூலம் அறியப்படுகிறார். நகைச்சுவை நடிகர் விவேக் அவர்கள் காதல் சடுகுடு (திரைப்படம்) (2003) திரைப்படத்தில் குஞ்சரம்மாளுடன் நடித்தார்.

ஏ. ஆர். ரகுமான் இசையில் காதலன் (திரைப்படம்) (1994), முத்து (1995), தாஜ்மகால் (1999) and சில்லுனு ஒரு காதல் (திரைப்படம்) (2006) போன்ற திரைப்படங்களில் பாடல் பாடியுள்ளார்.

இளையராஜா இசையில் விருமாண்டி (2004) மற்றும் ஹாரிஸ் ஜயராஜ் இசையில் அருள் (திரைப்படம்) (2004) போன்ற திரைப்படங்களில் பாடியுள்ளார்.

வாழ்க்கை
2006 ஜூன் மாதத்தில் குஞ்சரம்மாள் அனைத்திந்திய அண்ணா திராவிட முன்னேற்றக் கழகம் கட்சியில் இணைந்தார். ஜெ. ஜெயலலிதா மேடையில் குஞ்சரம்மாள் பாடியுள்ளார்.

குறிப்பிடத்தக்க திரைப்படங்கள்

வேதம் புதிது (1987)
புதிய பாதை (1989 திரைப்படம்) (1989)
மருது பாண்டி (திரைப்படம்) (1990)
அம்மா பொண்ணு (1993)
கருத்தம்மா (திரைப்படம்) (1994)
தாய் மனசு (1994)
நான் பெத்த மகனே (1995)
மண்ணுக்கு மரியாதை (1995)
பாரதி கண்ணம்மா (1997)
கோபுர தீபம் (1997)
ரத்னா (1998)
கிழக்கும் மேற்கும் (1998)
தாஜ்மகால் (1999)
குசி (2000)
பட்ஜெட் பத்மநாபன் (2000)
காதல் சடுகுடு (2003)
விசில் (2003)
ஜோர் (திரைப்படம்) (2004)
விருமாண்டி (2004)
தேவதையைக் கண்டேன் (2005)
திருப்பாச்சி (திரைப்படம்) (2005)
சிவகாசி (2005)
தீக்குச்சி (திரைப்படம்) (2008)
தமிழ்படம் (2010)

குறிப்பிடத்தக்க பாடல்கள்

ஆதாரங்கள்

வெளி இணைப்புகள்

வாழும் நபர்கள்
தமிழ்த் திரைப்படப் பின்னணிப் பாடகர்கள்
இந்தியத் தமிழர்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தமிழ் நகைச்சுவை நடிகர்கள்
தமிழ்நாட்டு நடிகைகள்
தேனி மாவட்ட நபர்கள்
தமிழ்நாட்டுப் பெண் இசைக்கலைஞர்கள்
ஊர் பெயரால் அறியப்படும் மக்கள்